هاي اكو وحدة بالريف تواعدت وي حبيبها وبحجة العمل طلعت حتى تشوفه ولمن اجه قبل لا يوصل سمعت صوت ابوها وراها فصارت بموقف صعب ما تكدر تكل لحبيبها ارجع وابوها كعادة أهالي الريف كان مسلح
اكو طيور بالهور يسمونها الكطايا وكانت موجودة بكثرة فهي شالت حجار وكامت تشمر على الطيور وهية تكول
طيرن كطايا الشوك ردن للاوطان
ما يبقى بيجن ريش لو هلهل الدان
سمعه حبيبه وافتهم اكو خطر ورجع
ولكن ابوهة رجل ذكي لمن سمعه كال
اعرفها كلش زين بنتي النوايا
حجارج على المحبوب مو عل كطايا
حبيت الشعر واهل الشعر ❤️